Vyhodnotenie
medzirezortného pripomienkového konania 
Inštitúcia	Pripomienky	Stanovisko	
Úrad vlády SR,
Sekcia kontroly	1.	Doplniť materiál o str. 12. a 13.

2.	Doplniť návrh organizačnej štruktúry o útvary zaoberajúce sa kontrolou a vybavovaním sťažností
3.	Doplniť materiál o stanovisko MF SR k dopadom na štátny rozpočet
	Materiál je kompletný, "chýbajúce" strany boli zapríčinené ich nesprávnym číslovaním. Chyba odstránená
Organizačná štruktúra doplnená v podobe oddelenia kontroly a sťažností 

MF SR vo svojom stanovisku vyjadrilo zásadný nesúhlas so zriadením NÚCR SR ako ústredného orgánu štátnej správy so samostatnou rozpočtovou kapitolou poukazujúc na unesenie vlády č. 525/2001 ukladajúce ministerke práve zníženie počtu rozpočtových kapitol. V zmysle zásad pre predkladanie materiálov na rokovanie vlády musí byť uskutočnené rokovanie na úrovni ministrov	
Úrad vlády SR,
Sekcia Inštitútu pre aproximáciu práva	1.	Doplniť platnú právnu úpravu v oblasti cestovného ruchu aj o zákon č. 281/2001 Z.z.
2.	Na str. 10 vynechať slovo "Ako"
3.	Na str. 11 slovo "jej" nahradiť slovom "jeho"
4.	Termín nadobudnutia účinnosti zákona 1. januára 2002	Materiál doplnený

Slovo vynechané
Slovo nahradené

Účinnosti navrhovanej právnej normy je 1.1.2002	
Ministerstvo dopravy SR	1.	Vzhľadom k súčasnej situácii reštauračných a ubytovacích zariadení v oblasti dodržiavania hygieny, prípravy a servírovania jedál i sociálnych zariadení zahrnúť do úloh pre sekciu koordinácie aj úlohu zameranú na vytvorenie ekonomických a legislatívnych predpokladov na zabezpečenie dôslednej kontrolnej činnosti v tejto oblasti
2.	Zahrnúť do pripravovaných legislatívnych predpisov podmienku na preukazovanie odbornej spôsobilosti aj v cestovnom ruchu
	Akceptované. S cieľom zabezpečenie kvality služieb v súčasnosti MH SR pripravilo novelizáciu Vyhlášky MH SR č. 125/95 Z.z. o kategorizácii ubytovacích zariadení, ktorá bude prijatá v najbližšom období. Obsahom znenia uvedenej úlohy pre sekciu koordinácie je práve oblasť hygieny a v neposlednom rade aj kvality predmetných služieb

Predmetnú požiadavku možno realizovať predovšetkým v rámci Živnostenského zákona. Vzhľadom na závažnosť tejto úlohy sme problematiku odbornej spôsobilosti riešili už napr. v zákone č. 281/2001 Z.z. o zájazdoch..., v ktorom je stanovená podmienka pre cestovné kancelárie poverovať sprievodcovskou činnosťou v rámci zájazdov iba osoby preukazujúce zodpovedajúcu odbornú spôsobilosť	
Ministerstvo financií SR	1.	MF SR súhlasí so zriadením NÚCR SR s podmienkou, že finančné zabezpečenie bude len  v rámci delimitovaných prostriedkov MH SR. V návrhu ŠR na rok 2002 nie sú v rámci VPS plánované žiadne prostriedky.
2.	Zásadne nesúhlasí aby NÚCR SR bol ústredným orgánom štátnej správy so samostatnou rozpočtovou kapitolou, pretože uznesenie vlády SR č. 525/2001 ukladá ministerke znížiť počet rozpočtových kapitol   	Pri navrhovaní ŠR SR na rok 2002 a v tejto súvislosti s plánovanými finančnými prostriedkami sme vychádzali s uznesenia vlády SR č. 185/2001 i uznesenia NR SR č. 1336/2001. Vzhľadom na nezabezpečenie prostriedkov i zásadný nesúhlas je potrebné osobitné rokovanie na úrovni ministrov	
Ministerstvo kultúry SR	1.	Nemá zásadné pripomienky
2.	Odporúča preformulovať bod B.2. návrhu uznesenia vlády SR
3.	NÚCR SR možno zriadiť iba zákonom a úlohy zriaďovateľa voči nemu môže plniť iba MF SR
4.	Doplniť návrh uznesenia vlády o úlohu týkajúcu sa zmeny a doplnenia zákona o organizácii ústredných orgánov štátnej správy 
5.	Nie je známe stanovisko k  príslušnému návrhu ministra hospodárstva v rámci kompetenčného zákona
6.	Odporúčajú členiť materiál na 2 časti a to návrhovú a dôvodovú časť 	
Preformulované

Preto sú navrhované príslušné zmeny v rámci zákona č. 347/1990 Zb.

Návrh uznesenia vlády doplnený

Medzičasom bolo prijaté uznesenie vlády SR č. 755 z 20.8.2001

Napriek určitej racionalite návrh materiálu aj v tejto podobe je prehľadný 	
Ministerstvo obrany SR	1.	Materiál označiť ako "Návrh legislatívneho zámeru zákona..."
2.	Prepracovať článok I. na str. 16 tak, aby tento bol v súlade s platným znením zákona č. 347/1990 Zb.	Názov materiálu je v súlade s návrhom príslušného uznesenia vlády SR
Prepracované	
Ministerstvo pôdohospodárstva SR	Nemá pripomienky, zriadenie NÚCR SR považuje za potrebné z hľadiska koordinácie aktivít ako aj zabezpečovania marketingu a propagácie CR v zahraničí. Bude dôležité jeho prepojenie na regióny		
Ministerstvo práce, sociálnych vecí a rodiny SR	1.	V časti týkajúcej sa pôsobnosti NÚCR SR rozšíriť zameranie sekcie rozvoja a podpory o činnosti súvisiace s priamou podporou vytvárania nových pracovných miest
2.	Detailnejšie špecifikovať kapitálové výdavky	Súhlas, materiál doplnený

Oblasť kapitálových výdavkov NÚCR SR bude upresňovaná v nadväznosti na delemitáciu i lokalizáciu NÚCR SR	
Ministerstvo spravodlivosti SR	Bez zásadných pripomienok. Bližšie špecifikovať normotvornú činnosť	Materiál doplnený	
Ministerstvo školstva SR	1.	Jasnejšie vyjadriť postavenie SACR  ako aj Rady pre cestovný ruch

2.	Venovať krátku časť napĺňaniu Národného programu cestovného ruchu vo väzbe na NÚCR SR
3.	Materiál by obohatila aj časť týkajúca sa regionálneho cestovného ruchu s dotknutými inštitúciami a ich postavenie vo vzťahu k regiónu 	Postavenie a úlohy SACR a Rady pre cestovný ruch sa zriadením NÚCR SR sa nemenia, SACR bude aj naďalej príspevkovou organizáciou plniacou marketingové a propagačné úlohy cestovného ruchu Slovenska. Rada bude poradným orgánom predsedu NÚCR SR

Zriadenie NÚCR SR je jednou z úloh, ktoré prijala vláda SR a NR SR na splnenie zámerov Národného programu
Kompetencie samospráv v oblasti cestovného ruchu sú v súčasnosti riešené v rámci novotvoriacich sa zákonov pojednávajúcich o presune kompetencií a majetku VÚC a samospráv  	
Ministerstvo pre správu a privatizáciu národného majetku SR	Materiál by mal podrobnejšie vymedziť vzťahy a kompetencie medzi úradom a Slovenskou agentúrou pre cestovný ruch 	Postavenie a úlohy SACR  zriadením NÚCR SR sa nemenia, SACR bude aj naďalej príspevkovou organizáciou plniacou marketingové a propagačné úlohy cestovného ruchu Slovenska  	
Ministerstvo výstavby a regionálneho rozvoja SR	Nemá pripomienky		
Ministerstvo zahraničných vecí SR	Materiál už nezodpovedá záverom z uznesenia vlády č. 755 z 20.8.2001 k návrhu zákona o organizácii ústredných orgánov štátnej správy - vláda neakceptovala príslušné návrhy MH SR. Odporúča zohľadniť stanovisko podpredsedu vlády SR p. Fogaša - predloženie návrhu zákona o cestovnom ruchu resp. o zriadení Národného úradu pre cestovný ruch SR 	Je potrebné konštatovať tak, ako to vyplýva z náplne činnosti jednotlivých útvarov NÚCR SR, že táto inštitúcia nebude plniť žiadne iné úlohy mimo rámca charakterizovaného kompetenčným zákonom - bude ostatným ústredným orgánom štátnej správy pre cestovný ruch. Jeho kompetencie, resp. úlohy v podobe štatútu bude schvaľovať, v zmysle kompetenčného zákona, vláda SR. Nevidíme preto dôvod pristúpiť k predkladanie samostatného návrhu zákona o NÚCR SR. 
V prípade navrhovaného zákona o cestovnom ruchu je potrebné uviesť, že jeho legislatívny zámer neprijala Hospodárska rada vlády SR už v roku 1999 a preto, v súlade s jej odporúčaním, sa následne pristúpilo k parciálnemu plneniu zamýšľaných úloh. Naviac kompetencie v cestovnom ruchu na úrovni samosprávnych inštitúcií sú v súčasnosti riešené v navrhovaných právnych normách o presune kompetencií na VÚC,  obce a mestá   
Návrh  na zriadenie NÚCR SR je plnením uznesenia vlády SR č. 185/2001 resp. NR SR č. 1336/2001 k Národnému programu rozvoja cestovného ruchu
V každom prípade, aj pri predkladaní navrhovaných právnych noriem, bude potrebné vstúpiť do kompetenčného zákona v podobe jeho novelizácie  	
Ministerstvo zdravotníctva SR	Bez pripomienok		
Ministerstvo životného prostredia SR	1.	Na str. 10 preformulovať posledný odstavec týkajúci sa väzieb na iné odvetvia a rezorty
2.	Na str. 12 - rezortná územno-plánovacia dokumentácia neexistuje, NÚCR SR bude iba dotknutým orgánom, s ktorým sa územno-plánovacia dokumentácia prerokúva
3.	V zmysle uznesenia vlády SR č. 512 z 13.6.2001 je potrebné do materiálu doplniť aj doložku finančných, ekonomických a environmentálnych vplyvov a vplyvov na zamestnanosť 	Akceptované

Akceptované, formulácia upravená na rezortné územno-plánovacie zámery

Akceptované, doplnená predkladacia správa	
Ministerstvo vnútra SR	1.	V nadväznosti na zriadenie samosprávnych krajov (VÚC) odporúčajú precizovať spoluprácu

2.	Odporúčajú 
-	doplniť materiál o problematiku novoprijatého zákona č. 281/2001 Z.z.
-	precizovaním bodu 4. na str. 12 vynechať bod 10.
-	obdobne precizovať body 3. a 6. na str. 14.
-	pri navrhovanej vnútornej organizácii je problematické z hľadiska racionality pôsobenie 4 sekcií, ktoré by mohli byť nahradené napr. 3 odbormi
-	v čl. 1 upraviť uvádzané body (písmená) v súlade s posledným znením zákona č. 347/1990 Z.z.  	Kompetencie VÚC v oblasti cestovného ruchu sú v súčasnosti riešené v rámci schvaľovaných právnych noriem. S podrobnejšou precizáciou počítame v rámci štatútu NÚCR SR

Materiál doplnený

Upravené, bod 10 vynechaný

Uvedené body pojednávajú o rôznych úlohách a preto sú ponechané pôvodné znenie
Pri návrhu je vychádzané z doterajšieho pôsobenia sekcie CR MH SR. Bude v kompetencii predsedu NÚCR SR upraviť aj túto oblasť

Upravené	
Najvyšší kontrolný úrad SR	Bez pripomienok		
Národná banka SR	Bez pripomienok		
Štatistický úrad SR	Bez pripomienok		
Protimonopolný úrad SR	Bez pripomienok		
Generálna prokuratúra SR	Bez pripomienok		
Fond Národného majetku SR	Bez pripomienok		
Národný inšpektorát práce	Bez pripomienok		
Správa štátny hmotných rezerv SR	Bez pripomienok		
Úrad jadrového dozoru	Bez pripomienok		
Úrad pre normalizáciu, metrológiu a skúšobníctvo SR	Bez pripomienok		
Úrad geodézie, kartografie a katastra SR	Bez pripomienok		
Úrad priemyselného vlastníctva SR	Bez pripomienok		
Združenie miest a obcí Slovenska	1.	Doplniť pôsobnosť sekcie koordinácie aj o koordináciu orgánov územnej samosprávy v ich činnosti a v rozvoji cestovného ruchu
2.	V rámci NÚCR SR vytvoriť osobitný útvar (odbor, sekcia) zameraný na miestny a regionálny rozvoj cestovného ruchu zaoberajúci sa príslušnými, navrhovanými činnosťami	Akceptované, materiál doplnený

Akceptované. Regionálny prvok v cestovnom ruchu považujeme za veľmi dôležitý a preto sa počíta so zabezpečovaním týchto činností predovšetkým v rámci sekcie koordinácie 	
Krajský úrad Banská Bystrica	Zriadenie NÚCR SR vytvorí lepšie predpoklady pre rozvoj cestovného ruchu na Slovensku. Nie je definovaná jeho pozícia v rámci regiónov   	NÚCR SR bude ústredným orgánom štátnej správy pre cestovný ruch a preto úlohy v regiónoch bude plniť v spolupráci s miestnou štátnou správou i samosprávou	
Krajský úrad Bratislava	1.	Doplniť charakteristiku činnosti a pôsobnosti Rady pre cestovný ruch

2.	Nie sú jasné vzťahy a kompetencie NÚCR SR k inštitúciám miestnej štátnej správy a samosprávy

3.	Sekcia koordinácie NÚCR SR by mala zabezpečovať marketing a propagáciu CR SR z pozície ústredného orgánu štátnej správy s vyčlenením úloh, ktoré bude zabezpečovať SACR
4.	Je diskriminačný návrh mesačných zárobkov pre delimitovaných zamestnancov a pre novoprijatých zamestnancov 	Pôsobnosť a činnosť Rady pre CR sa nemení, zostáva poradným orgánom predsedu NÚCR SR
Kompetencie NÚCR SR vo vzťahu k miestnej štátnej správe vychádzajú z charakteristiky ústredného orgánu štátnej správy, budú uvedené v novoprijímanom "kompetenčnom zákone i štatúte NÚCR SR
Predložený návrh neuvažuje so zmenou činnosti Slovenskej agentúry pre cestovný ruch ako propagačnej a marketingovej organizácie Slovenska, uvažuje skôr s rozšírením jej pôsobenia aj o zastúpenia v zahraničí
Uvedený návrh je potrebný z hľadiska celkového objemu mzdových prostriedkov. Odmeňovanie zamestnancov bude riešené v závislosti od funkcie, vykonávanej práce, vzdelania atď., t.j. v rámci existujúcich právnych noriem bez závislosti od toho, či ide o delimitovaného alebo novoprijatého zamestnanca  	
Krajský úrad Košice	1.	Vzhľadom na dôležitosť cestovného ruchu navrhujú zriadenie Ministerstva cestovného ruchu SR

2.	Je potrebné vytvoriť podmienky, aby sa podporila schopnosť aktívne podporovať rozvoj cestovného ruchu v regiónoch

3.	Potreba zosúladiť zriadenie NÚCR SR s pripravovaným kompetenčným zákonom

4.	Pôsobnosť a organizačnú štruktúru je potrebné doplniť aj o spoluprácu s miestnou štátnou správou a samosprávou ako aj o podporu domáceho cestovného ruchu, vidieckej turistiky a agroturistiky, realizáciu vzdelávacích aktivít...
5.	Rozpočet počíta s prostriedkami na zriadenie ale neuvádza prostriedky na činnosť NÚCR SR 	Nie je možné akceptovať. Návrh na zriadenie NÚCR  SR vychádza z uznesenia vlády SR č. 185/2001 a NR SR č. 1336/2001 k Národnému programu rozvoja cestovného ruchu SR
V súlade s Národným programom rozvoja cestovného ruchu v SR MH SR už v súčasnosti pripravuje návrh legislatívnej normy o regionálnych a lokálnych združeniach cestovného ruchu a systému ich financovania
V súvislosti s vypracúvaním kompetenčného zákona MH SR zaslalo MV SR podklady aj za oblasť cestovného ruchu. Predložený návrh na zriadenie NÚCR SR je v súlade s týmto návrhom
Kompetencie NÚCR SR budú vychádzať z kompetencií ústredného orgánu štátnej správy a aj vzťah k miestnej štátnej správe bude determinovaný platnými právnymi normami. Bude úlohou NÚCR SR prijímať a realizovať opatrenia na rozvoj CR

S inými prostriedkami než sú uvedené v návrhu rozpočtu sa neuvažuje	
Krajský úrad Nitra	Zriadenie NÚCR SR hodnotí ako snahu zefektívniť podporu v cestovnom ruchu. Vzniká však nejasnosť, či je nutné uchovávať aj SACR, zasahovanie si do kompetencií	Postavenie a úlohy SACR a zriadením NÚCR SR sa nemenia, SACR bude aj naďalej príspevkovou organizáciou plniacou marketingové a propagačné úlohy cestovného ruchu Slovenska	
Krajský úrad Prešov	V čase prípravy reformy verejnej správy nepovažujú zriadenie NÚCR SR za opodstatnené, vyčlenenie navrhovaných prostriedkov na NÚCR SR do regiónov by prinieslo väčší efekt	Nemožno súhlasiť. Úloha zriadenia NÚCR SR vyplynula z Národného programu rozvoja CR v SR, kde v rámci pripomienkového konania KÚ Prešov takúto pripomienku neuplatnil. O väčšom efekte možno prinajmenšom pochybovať	
Krajský úrad Trenčín	Nemá pripomienky		
Krajský úrad Trnava	Súhlas s navrhovaným zriadením NÚCR SR, následne bude potrebné prijať ďalšie legislatívne normy - o podpore cestovného ruchu, úprave kompetencií KÚ  	Akceptujeme, nasledovné navrhované právne normy už pripravujeme 	
Krajský úrad Žilina	Podporuje zriadenie NÚCR SR		
Odborový zväz pracovníkov obchodu a cestovného ruchu	1.	OZ víta zriadenie NÚCR SR
2.	Doplniť na str. 11 bod týkajúci sa spolupráce zainteresovaných strán aj o spoluprácu s OZ
3.	Doplniť na str. 14 činnosť v oblasti medzinárodnej spolupráce aj o spoluprácu s európskymi odborovými štruktúrami, ktoré zastrešujú činnosť cestovného ruchu - napr. IUL, EFFAT	
Akceptované

Akceptované	
Slovenská obchodná a priemyselná komora	Podporuje zriadenie NÚCR SR, sú pripravení spolupracovať pri jeho zriaďovaní, odporúčajú zvýšiť finančnú čiastku pre NÚCR SR a uvažovať so zriadením Fondu na podporu zahraničného aktívneho CR, je potrebné včas uplatniť návrh na samostatnú rozpočtovú kapitolu